**План-канспект урока па беларускай мове ў 1 “В” класе**

**Падрыхтавала:** Шпакоўская Н.А.

**Тэма.** Я і мая сям’я. Мае сваякі

**Мэта:** пазнаёміць з лексікай на тэму “Сваякі”.

**Задачы:** вучыць распазнаваць і вымаўляць спалучэнне шч і словы з ім;

 развіваць уменне асэнсавана ўспрымаць беларускую мову на слых;

 выхоўваць паважлівыя адносіны да людзей.

**Абсталяванне:** падручнікі, сігналы, малюнкі таты, маці, бабулі, дзядулі,сыны, дачкі,бусла, конікаў, каляровыя алоўкі, сшыткі на друкаванай аснове, малюнак сям’і.

**1.Арганізацыйны момант.**

Прагучаў званок вясёлы,

Яго голас нам знаёмы,

Запрасіў нас на ўрок

Беларускай мовы!

**2.Паўтарэнне вывучанага**

Гульня “Перакладчыкі”. Перакласці словы на беларускую мову: чайник, чай, пчела, кочан, чистый, чёрный, человек.

Дзеці сігналяць сігналамі так ці не.( чырвоны і зялёны)

3**. Маўленчая размінка**( вымаўленне спалучэння гукаў шч .

Паслухайце, як я вымаўляю словы.

Паўтарэнне за настаўнікам слоў: шчотка, шчокі, шчупак,лешч,шчаня)

Вымавіце спалучэнне “шч”.

Дагаварыце склад.

*Шча-шча-шча - злавілм ля...(шча)*

*Шчу-шчу-шчу – я яго пачы...(шчу)*

*4.***Новы матэрыял**

**Уступная гутарка**

-У кожнага чалавека ёсць родныя людзі-сваякі. Сёння даведаемся, як іх называюць па-беларуску.

 Паслухайце верш. Запомніце словы, якія называюць сваякоў.

 Мы – працоўная сям’я:

дзед, бабуля,

тата, мама,

брат с сястрой,

таксама –я.

-Назавіце сваякоў, пра якіх гаворыцца ў вершы.

**Работа па падручніку. (ст.14)**

-Разгледзьце малюнак. Знайдзіце і пакажыце дзядулю, бабулю.Вымавіце гэтыя словы хорам. Хто прыехаў да іх ў госці? Што робіць хлопчык? Кім ён даводзіцца дзядулі і бабулі? Маме і тату? Што робіць дзяўчынка?Кім яна даводзіцца дзядулю і бабулі? Маме і тату?

-Разгледзьце малюнак на дошцы. Што робіць маці? тата? Назавіце сваякоў .

Па-беларуску можна таксама казаць: маці, мамачка, матуля, матулечка, тата, татачка,татуля, бацька. Давайце вымавім гэтыя словы хорам.

Паслухайце верш, назавіце сваякоў, пра якіх гаворыцца ў вершы.

 Беларускі край

Над зямлёй крыляе бусел.

Скачуць конікі ў траве.

Дзед жыве ў Беларусі,

І бабуля тут жыве.

Тут жывуць і тата з мамай,

Брацік мой, мая сястра.

Тут жыву і я таксама.

Беларусь-наш родны край.

-Скажыце, дзе жывуць бабуля і дзядуля? Як назывецца наш родны край?(Вучні завучваюць верш на памяць)

**Фізкультхвілінка**

Ладкі, ладкі, ладкі

Мы палолі градкі.

Ад стараннай працы

Выраслі на градцы

Вось такія агуркі,

Вось такія буракі,

А капусты качаны

Вось такой велічыні.

   **5. Замацаванне**

Работа па падручніку (ст. 15)

Падрыхтоўка да слухання тэксту

-Разгледзьце малюнкі. Каго са сваякоў вы на іх бачыце? Куды прыехалі бабуля і дзядуля?

Слуханне тэксту”Дзед Францішак і інтэрнэт”

-Назавіце сваякоў, пра якіх гаворыцца ў творы.Чаму сумавалі бабуля і дзядуля? З чым унучкі пазнаёмілі дзядулю? Што ён асвоіў? У чым дапамог камп’ютар?

*Фізкультхвілінка.*

*Кран старанна адкрываем- вось так, вось так.*

*Свае рукі падстаўляем –вось так ,вось так.*

*Мыем рукі з мылам, з мылам –вось так, вось так.*

*Выціраем што ёсць сілы – вось так, вось так.*

*Ах, якія ручкі чыстыя, бліскучыя.*

*Ах, якія ручанькі пахучыя!*

Хвілінка адкрыццяў

-Па-беларуску кажуць “мама з татам”. Адкажыце на мае пытанні правільна:

Хто нас песціць і галубіць?...

Хто нам дорыць падарункі?...

Хто нас любіць сэрцам шчырым?...

Работа па падручніку (ст.14)

* Паслухайце частку верша і скажыце, чым занепакоена маці. Пры слуханні знаходзьце герояў на малюнках у падручніку.

 Брат- з камп’ютарам,

 Я з кніжкай,

 А сястрыца-

 З лялькай, Мішкам.

 Мама кажа:

* Проста гора-

Сые “прыліп” да манітора.

Цэлы дзень сядзець гатовы,

Пахудзеў, такі нервовы.

Стаў няўважлівы да ўрокаў,

І праблемы ёсць са зрокам.

Не чытае, як раней.

Што рабіць, скажыце, мне?

Паслухайце другую частку верша і скажыце, хто са сваякоў імкнуўся дапамагчы брату?

Я прыношу брату кніжку,

А сястрыца –ляльку , Мішку.

-Мне не трэба… Я не буду!

У камп’ютара шмат цудаў.

Для мяне гуляць з ім –свята.

Як нам перайначыць брата?

-Назавіце сваякоў , якія ўпамінаюцца ў вершы.

Работа ў сшытку (с.9)

-Разгледзьце малюнак сям’і. Каго вы бачыце на фотаздымку? Назавіце членаў сям’і. Хто старэйшы? Хто малодшы? А якія сваякі ёсць у вас? Раскажыце пра сваю сям’ю. Ці ёсць у вас браты, сёстры?

Работа па падручніку (ст.15)

-Паслухайцу верш, як хлопчыка называе матуля?

 Хто я?

Па-рознаму бывае,

Матуля называе:

То шустрым верабейкам,

То чорцікам

У шорціках.

Дажыў я да сямі,

А сам не разумею:

Хто я такі ў сям’і?

-Чаго не разумеў хлопчык? Давайце яму дапаможым.

**6. Вынік урока**

-З якім спалучэннем гукаў вы пазнаёміліся на ўроку? Якія назвы сваякоў вы запомнілі? Як можна выказаць павагу да сваякоў?